text: Quant Cléomadès veü a
   Ce lit, cele part s'aprocha :
   Car volentiers vorroit savoir
   Qui si biau lit povoit avoir
   Et qui dedens povoit gesir.
   De ce avoit moult grant desir,
   K'ains n'ot veü si riche lit.
   Et tant l'aprocha que il vit
   La bele pucele dormant.
   De plus bele nul ne demant;
   Car on ne la porroit trouver
   PageV01P099
   Ne deçà ne delà la mer,
   Ne à ce tans ne puis ce di,
   Ne devant ce qu'ele nasqui.
  